11. รายการระหว่างกัน

11.1 รายการสินเชื่อและภาระผูกพัน

ณ วันที่ 31 ธันวาคม 2546 และ 2545 ธนาคารมีเงินให้สินเชื่อแก่พนักงานชั้นบริหารตั้งแต่ระดับ
ผู้อำนวยการฝ่ายขึ้นไป จำนวน 158.44 ล้านบาท และ 72.78 ล้านบาท และยอดคงค้างถัวเฉลี่ย
ณ สิ้นเดือน จำนวน 104.97 ล้านบาท และ 53.99 ล้านบาท ตามลำดับ

 ธนาคารมีเงินให้สินเชื่อแก่สมาชิกในครอบครัวที่ใกล้ชิดกับบุคคลตามย่อหน้าแรก โดยมียอดคงค้าง ณ วันที่ 31 ธันวาคม 2546 และ 2545 จำนวน 28.12 ล้านบาท และ 28.23 ล้านบาท ตามลำดับ

ธนาคารมีเงินให้สินเชื่อและภาระผูกพันแก่กิจการที่ธนาคาร หรือกรรมการ
หรือบุคคลดังกล่าวในวรรคก่อนถือหุ้นรวมกันตั้งแต่ร้อยละ 10 ขึ้นไป ดังนี้

[TABLE]

-   รายการระหว่างกันของธนาคารกับบริษัทในเครือ

บมจ. บัตรกรุงไทย

ธนาคารได้เข้าทำรายการกับ บมจ.บัตรกรุงไทย ซึ่งเป็นบริษัทร่วมที่ธนาคารถือหุ้นอยู่ร้อยละ 49
ของหุ้นที่จำหน่ายได้ทั้งหมดของบริษัท ณ วันที่ 31 ธันวาคม 2546
โดยรายการที่สำคัญได้แก่การโอนธุรกิจบัตรเครดิตของธนาคารให้แก่บริษัท
และการทำรายการที่เกี่ยวเนื่องกับธุรกิจบัตรเครดิต ซึ่งสามารถสรุปได้ดังนี้

1. สัญญาโอนสินทรัพย์ ซึ่งธนาคารได้โอนธุรกิจบัตรเครดิตให้แก่บริษัท โดยมูลค่าทางบัญชีสุทธิ ณ
วันที่ 30 มิถุนายน 2545 เป็นส่วนหนึ่งของข้อมูลที่ใช้ในการพิจารณาราคาซื้อขาย
โดยราคาซื้อขายที่ธนาคารและบริษัทตกลงกัน คือ 4,007.78 ล้านบาท

2. สัญญาว่าจ้างบริหารธุรกิจบัตรเครดิต
ซึ่งธนาคารว่าจ้างให้บริษัทให้บริการบริหารธุรกิจบัตรเครดิตของธนาคารที่มิได้โอนไปยังบริษัท
เป็นระยะเวลา 15 ปีนับตั้งแต่วันที่ 1 กรกฎาคม 2545
โดยกำหนดอัตราค่าธรรมเนียมการให้บริการสำหรับ 3 ปีแรกตามรายการที่เกิดขึ้นจริง
แต่ไม่เกินปีละ 20 ล้านบาท

3. สัญญาให้บริการด้านงานสนับสนุนซึ่งธนาคารตกลง (ไม่ว่าจะเป็นการให้บริการโดยธนาคาร
และหรือผ่านบริษัทอื่น) ให้บริการด้านงานสนับสนุน (Back Office) แก่บริษัทเป็นระยะเวลา 15
ปี นับตั้งแต่วันที่ 1 กรกฎาคม 2545 โดยกำหนดอัตราค่าธรรมเนียมการให้บริการสำหรับ 3 ปีแรก
ดังนี้ ค่าธรรมเนียมสำหรับปีแรกเป็นจำนวนเงิน 12.6 ล้านบาท ปีที่สองเป็นจำนวนเงิน 17.4
ล้านบาท และปีที่สามเป็นจำนวนเงิน 20.8 ล้านบาท และค่าธรรมเนียมอีกปีละ 32 ล้านบาท
สำหรับงานด้านระบบงานซึ่งดำเนินงานโดยบริษัท กรุงไทย คอมพิวเตอร์ เซอร์วิสเซส จำกัด

4. บริษัททำสัญญากู้เบิกเงินเกินบัญชีกับธนาคาร ในวงเงิน 30 ล้านบาทเพื่อเป็นทุนหมุนเวียน
โดยบริษัทจะชำระดอกเบี้ยเป็นรายเดือนภายในวันปิดบัญชีสิ้นเดือนของธนาคาร
ในอัตราที่อ้างอิงจากอัตราดอกเบี้ยเงินกู้เบิกเงินเกินบัญชีสำหรับลูกค้าชั้นดี (MOR)

5. บริษัททำสัญญารับชำระหนี้ตามตั๋วสัญญาใช้เงินวงเงิน 8,000 ล้านบาท
เพื่อใช้เป็นเงินทุนรองรับธุรกรรม และการขยายธุรกิจของบริษัท ซึ่งเมื่อวันที่ 27 สิงหาคม 2545
คณะกรรมการบริหารของธนาคารได้อนุมัติได้อนุมัติให้เปลี่ยนแปลงวงเงินสินเชื่อโดยแบ่งวงเงินออกเป็น
2 ส่วน คือ 4,500 ล้านบาท และ 3,500 ล้านบาท เพื่อชำระราคาโอนสินทรัพย์
และรองรับธุรกรรม รวมทั้งเป็นเงินทุนหมุนเวียน โดยกำหนดอัตราดอกเบี้ยจาก MLR และ
Treasury Yield Curve
ตามลำดับบริษัทชำระคืนเงินกู้เพื่อการโอนสินทรัพย์แก่ธนาคารเมื่อเดือนเมษายน 2546
ในเดือนมิถุนายน 2546 ธนาคารได้อนุมัติปรับวงเงินใหม่เป็นวงเงินกู้ตามตั๋วสัญญาใช้เงินจำนวน
12,000 ล้านบาท เพื่อเป็นทุนหมุนเวียน โดยกำหนดอัตราดอกเบี้ยจาก Money Market Rate
(Treasury Yield Curve เดิม)

6. บริษัททำสัญญารับชำระหนี้ตามตั๋วสัญญาใช้เงินวงเงิน 1,000 ล้านบาท
โดยตั๋วสัญญาใช้เงินที่บริษัทออกให้กับธนาคารโดยมีกำหนดชำระเงินคืนเมื่อทวงถามหรือไม่เกิน 3
เดือน เพื่อเสริมสภาพคล่องของบริษัท
โดยบริษัทตกลงชำระดอกเบี้ยตามอัตราที่ระบุในตั๋วสัญญาใช้เงิน

 บจก. กรุงไทย ไอบีเจ ลิสซิ่ง

ธนาคารได้เข้าทำรายการกับ บจก.กรุงไทย ไอบีเจ ลิสซิ่ง
ซึ่งเป็นบริษัทร่วมที่ธนาคารถือหุ้นอยู่ร้อยละ 40 ของหุ้นที่จำหน่ายได้ทั้งหมดของบริษัท ณ วันที่ 31
ธันวาคม 2546 โดยรายการที่สำคัญได้แก่ 1. ระหว่างปี 2546
บริษัททำสัญญารับชำระหนี้ตามตั๋วสัญญาใช้เงิน และ Call Loan วงเงิน 490 ล้านบาท
เพื่อใช้เป็นทุนหมุนเวียนและบริหารสภาพคล่อง กำหนดอัตราดอกเบี้ยวงเงินตั๋วสัญญาใช้เงินเท่ากับ
MLR-0.25% ต่อปี หรืออัตราดอกเบี้ยที่ฝ่ายบริหารเงินกำหนด +1.5% ต่อปี สำหรับวงเงิน Call
Loan คิดในอัตราเท่ากับอัตราดอกเบี้ยที่ฝ่ายบริหารเงินกำหนด +0.25%

2. ธนาคารลงทุนในตราสารหนี้ B/E ของบริษัทจำนวน 200 ล้านบาท อายุตั๋ว B/E 3 ปี
อัตราดอกเบี้ย 3.125% ต่อปี ชำระทุก 3 เดือน ส่วนเงินต้นชำระคืนเมื่อครบกำหนดอายุตามตั๋ว ฯ
หรือในวันครบกำหนดชำระดอกเบี้ย

 บจก. กรุงไทย คอมพิวเตอร์ เซอร์วิสเซส 

ธนาคารได้เข้าทำรายการกับ บจก. กรุงไทย คอมพิวเตอร์ เซอร์วิสเซส
ซึ่งเป็นบริษัทร่วมที่ธนาคารถือหุ้นอยู่ร้อยละ 99.99 ของหุ้นที่จำหน่ายได้ทั้งหมดของบริษัท ณ วันที่ 31
ธันวาคม 2546 โดยธนาคารอนุมัติให้วงเงินสินเชื่อ Term Loan 3,000 ล้านบาท เพื่อชำระค่า
Hardware & Software และค่าใช้จ่ายอื่นในโครงการลงทุนด้าน IT ที่เกี่ยวข้องกับธนาคาร
ระยะเวลา 5 ปี นับจากวันเบิกถอนเงินกู้ อัตราดอกเบี้ย MLR -1% ต่อปี

รายการค้าระหว่างกัน

บริษัทย่อย

1. ธนาคารมีรายได้ค่าเช่าจากการให้บริษัทย่อยเช่าใช้พื้นที่ ณ วันที่ 31 ธันวาคม 2546 และ
2545 เป็นจำนวน 2.69 ล้านบาท และ 4.88 ล้านบาท ตามอัตราที่ตกลงระหว่างกัน

2. ในปี 2545 ธนาคารได้ขายที่ดินให้แก่ บริษัทบริษัทย่อยแห่งหนึ่งตามราคาประเมินเป็นเงิน
82.50 ล้านบาท โดยมีกำไรจากการขายที่ดิน 64.85 ล้านบาท

ในปี 2546 ธนาคารได้ขายที่ดินให้แก่บริษัทย่อยอีกแห่งหนึ่ง จำนวน 4 รายการ มูลค่ารวม 642.85
ล้านบาท โดยพิจารณาจากราคาประเมิน โดยมีกำไรจากการขาย 3 รายการ เป็นเงิน 299.37
ล้านบาท

ในปี 2546
ธนาคารได้โอนทรัพย์สินของระบบสารสนเทศให้กับบริษัทย่อยโดยโอนในราคาตามบัญชีสุทธิ จำนวน
506.01 ล้านบาท (ราคาทุน จำนวน 3,127.57 ล้านบาท ค่าเสื่อมราคาสะสม จำนวน
2,621.56 ล้านบาท) และมีรายการที่จะโอนเพิ่มเติมในงวดถัดไป คือ ทรัพย์สินรอตัดจ่ายยอดสุทธิ
277.04 ล้านบาท และภาษีมูลค่าเพิ่มสำหรับทรัพย์สินที่โอน จำนวน 35.42 ล้านบาท

3.  ธนาคารมีค่าใช้จ่ายจากการใช้บริการกับบริษัทย่อย สำหรับปีสิ้นสุดวันที่ 31 ธันวาคม 2546
    และ 2545 เป็นจำนวน 1,123.62 ล้านบาท และ 1,194.90 ล้านบาท
    ตามอัตราที่ตกลงระหว่างกัน

4.  ในปี 2546 ธนาคารให้บริษัทย่อยดำเนินการแทนธนาคารในการดำเนินการตามโครงการ
    GFMIS ในระยะที่ 2 และมีเงินล่วงหน้าตามสัญญากับบริษัทย่อย จำนวน 147.97 ล้านบาท

5.  ข้อมูลอื่น

ตามมติคณะกรรมการบริหาร ครั้งที่ 43/2546 เมื่อวันที่ 5 พฤศจิกายน 2546
มีมติให้ควบรวมกิจการ บจ.กรุงไทยธุรกิจบริการ และ บจ.กรุงไทยพร็อพเพอร์ตี้ ดีเวลลอปเม้นท์
ปัจจุบันอยู่ระหว่างพิจารณาแนวทางในการควบรวมดังกล่าว

บริษัทร่วม

1. ธนาคารมีรายได้ค่าเช่าจากการให้บริษัทร่วมเช่าใช้พื้นที่ สำหรับปีสิ้นสุดวันที่ 31 ธันวาคม 2546
และ 2545 เป็นจำนวน 0.97 ล้านบาท และ 3.15 ล้านบาท ตามอัตราที่ตกลงระหว่างกัน

2. ธนาคารมีค่าใช้จ่ายจากการใช้บริการกับบริษัทร่วม สำหรับปีสิ้นสุดวันที่ 31 ธันวาคม 2545
เป็นจำนวน 420 ล้านบาท ตามอัตราที่ตกลงระหว่างกัน

3. ปี 2546
ธนาคารมีค่าใช้จ่ายจากการใช้บริการตามสัญญาว่าจ้างบริการธุรกิจบัตรเครดิตกับบริษัทร่วม
จำนวนเงิน 10.43 ล้านบาท
และมีรายได้จากบริษัทร่วมดังกล่าวตามสัญญาให้บริการด้านงานสนับสนุน เป็นจำนวนเงิน 46.96
ล้านบาท

11.2 มาตรการและขั้นตอนการอนุมัติ

การอนุมัติรายการระหว่างกันของธนาคารจะต้องผ่านขั้นตอนการพิจารณาตามระเบียบปฏิบัติของธนาคาร
เช่น กรณีการให้สินเชื่อต้องผ่านคณะกรรมการพิจารณาสินเชื่อระดับต่าง ๆ เพื่ออนุมัติ
โดยผู้บริหารหรือกรรมการที่มีส่วนได้ส่วนเสียในเรื่องนั้นจะไม่มีอำนาจในการอนุมัติ

11.3 แนวโน้มการทำรายการระหว่างกันในอนาคต

การทำรายการระหว่างกันในอนาคตของธนาคาร อาจเกิดขึ้นตามการดำเนินธุรกิจทั่ว ๆ ไป
ซึ่งธนาคารมีการกำหนดมาตรการและขั้นตอนการอนุมัติที่ชัดเจนอยู่แล้ว